ຮາວານາ ມີຄວາມ ປິຕິຍິນດີ ນຳການທີ່ ສຫລ ເອົາຄິວບາ ອອກຈາກບັນຊີ ປະເທດກໍ່ການຮ້າຍ
ການ​ເຄື່ອນ​ໄຫວ​ດັ່ງກ່າວ ໄດ້ນຳ​​ເອົາສອງຄູ່​ປໍ​ລະ​ປັກ​ ໃນ​ສົງຄາມ​ເຢັນ​ ​ເຂົ້າ​ໃກ້ຫາ​ກັນ​ອີກ​ນຶ່ງ​ບາດກ້າວ ​ເພື່ອ​ສ້າງຕັ້ງສາຍ​ພົວພັນ​ ທາງ​ການ​ທູດ​ຄືນ​ໃໝ່.
ການນຳເອົາ ຄິວບາ ອອກຈາກບັນຊີລາຍຊື່ ຂອງປະເທດທີ່ ອຸປະຖຳ ການກໍ່ການຮ້າຍ ຂອງກະຊວງການຕ່າງປະເທດ ສະຫະລັດ ຢ່າງເປັນທາງການນັ້ນ ແມ່ນເຮັດໃຫ້ເກີດມີການ ສະເຫຼີມສະຫຼອງ ຢູ່ໃນປະເທດເກາະດອນຄອມມິວນິສດັ່ງກ່າວ ແລະເປັນທີ່ຍິນດີຂອງບັນດາຊາວອາເມຣິກັນຫຼາຍໆຄົນ ການເຄື່ອນໄຫວດັ່ງກ່າວ ໃນວັນພະຫັດຜ່ານມານັ້ນ ໄດ້ນຳເອົາ ສອງຄູ່ປໍລະປັກໃນສົງຄາມເຢັນ ເຂົ້າໃກ້ຫາກັນອີກນຶ່ງບາດກ້າວ ເພື່ອສ້າງຕັ້ງສາຍພົວພັນທາງການທູດຄືນໃໝ່ ທີ່ໄດ້ຖືກຕັດຂາດ ເມື່ອຫຼາຍກວ່າ 50 ປີຜ່ານມາ ຜູ້ສື່ຂ່າວວີໂອເອ Zlatica Hoke ລາຍງານເລື້ອງການປິດລ້ອມທາງດ້ານການຄ້າຕໍ່ຄິວບາ ທີ່ຍັງຄົງ ມີຢູ່ຄືເກົ່າ ຈົນກວ່າລັດຖະສະພາສະຫະລັດ ຈະຕັດສິນ ໃຫ້ເປັນ ຢ່າງອື່ນ ໄຊຈະເລີນສຸກ ຈະນຳເອົາລາຍລະອຽດ ກ່ຽວກັບເລື່ອງນີ້ມາສະເໜີທ່ານ ໃນອັນດັບຕໍ່ໄປ ສະຫະລັດ ໄດ້ປະກາດການຕັດສິນໃຈ ເລື້ອງດັ່ງກ່າວ ໃນວັນສຸກ ອາທິດແລ້ວນີ້ ໂດຍກ່າວ ວ່າ ມັນມີຜົນບັງຄັບໃຊ້ທັນທີ ສຳຫລັບຊາວຄິວບາ ຫຼາຍຄົນແລ້ວແມ່ນວ່າ ການຕັດສິນໃຈ ນັ້ນ ເຮັດໃຫ້ຄວາມບໍ່ຍຸຕິທຳອັນມີມາຍາວນານນັ້ນ ເປັນການຖືກຕ້ອງ ຜູ້ຍິງຄິວບາຄົນນຶ່ງເວົ້າວ່າ ສ່ວນຜູ້ຊາຍຄິວບາຄົນນຶ່ງ ກໍເວົ້າວ່າ ແລະຜູ້ຍິງຄິວບາ ອີກຄົນນຶ່ງ ເວົ້າວ່າ ຄິວບາໄດ້ຖືກຈົດຊື່ລົງໃນບັນຊີດັ່ງກ່າວ ໃນປີ 1982 ຍ້ອນຊ່ອຍເຫຼືອຂະບວນຕ່າງໆ ຂອງ ພວກກະບົດຢູ່ໃນທະວີບ ອາຟຣິກາແລະອາເມຣິກາລາຕີນ ແຕ່ຮາວານາ ກ່າວວ່າ ຕົນໄດ້ ຍຸຕິການອຸ້ມຊູພວກກະບົດຕ່າງຊາດ ມາໄດ້ດົນນານແລ້ວ ປະທານປະເທດຄິວບາ ທ່ານ Raul Castro ໄດ້ຖືເອົາການຍົກຄິວບາອອກຈາກບັນຊີນັ້ນ ເປັນເງື່ອນໄຂສຳຄັນອັນນຶ່ງ ສຳຫລັບ ການຟື້ນຟູສາຍພົວພັນ ທາງການທູດກັບວໍຊິງຕັນ ສະມາຊິກສະພາສະຫະລັດ ບາງທ່ານຄັດຄ້ານການກະຊັບຄວາມສຳພັນ ກັບປະເທດຄອມມິວນິສດັ່ງກ່າວນັ້ນ ສະມາຊິກສະພາສູງ ທ່ານ Marco Rubio ສັງກັດພັກຣີພັບບລີກັນ ຈາກລັດຟໍຣີດາ ເວົ້າວ່າ ແຕ່ຫຼັງຈາກໄດ້ມີການພົບປະຫລາຍຄັ້ງກັບບັນດາເຈົ້າໜ້າທີ່ສະຫະລັດ ແລ້ວໃນເດືອນ ມີນາຜ່ານມາ ລັດຖະບານ ຄິວບາ ກໍໄດ້ອະນຸຍາດໃຫ້ ເປີດການບໍລິການອິນເຕີເເນັດຟຣີ ແກ່ມະຫາຊົນ ເປັນແຫ່ງທຳອິດ ທີ່ສູນວັດທະນະທຳ ຮາວານາ ຢູ່ເກາະແຫ່ງດັ່ງກ່າວນີ້ ທ່ານ Alexis Leyva ສິນລະປິນຄິວບາ ເວົ້າວ່າ ການຜ່ອນຜັນຂໍ້ຈຳກັດໃນການເດີນທາງ ໄດ້ຊ່ວຍບັນດາສະມາຊິກ ຄອບຄົວທີ່ໄດ້ແຍກ ຈາກກັນເປັນເວລາຫຼາຍປີ ເຕົ້າໂຮມກັນ ແລະ ມັນໄດ້ຊ່ວຍໃຫ້ນັກສິນລະປິນຊາວອາເມຣິກັນ ຄົນດັ່ງກ່າວນີ້ ໄດ້ເຂົ້າຮ່ວມໃນ ບຸນມະໂຫລານ ສິນລະປະສາກົນ ຢູ່ທີ່ຮາວານາ ການປະດິດ ຄິດສ້າງ ຂອງທ່ານ Duke Riley ແມ່ນປະກອບດ້ວຍ ການປ່ອຍນົກກາງແກ 500 ໂຕ ໂດຍຕິດດອກໄຟ ໃສ່ຕີນຂອງພວກນົກດັ່ງກ່າວ